**אלקטרופופ** (באנגלית: **Electropop**) הוא ז'אנר מוזיקלי המשלב אלמנטים של מוזיקה אלקטרונית ופופ. הכותב הולין ג'ונס תיאר אותו כגרסה של סינת'-פופ עם דגש כבד על הסאונד האלקטרוני שלו. הז'אנר פותח בשנות ה-80 וצבר פופולריות והשפעה בסוף שנות ה-2000.

היסטוריה
--------

### שנות ה-80 המוקדמות

 ערכים מורחבים – **סינת'-פופ, מוזיקה אלקטרונית**  

במהלך שנות ה-80 המוקדמות, החלו אמנים בריטיים כמו גארי ניומן, The Human League, סופט סל, ויסאג' וג'ון פוקס להוציא מוזיקה בסגנון סינת'פופ חדש שהזכיר מוזיקה אלקטרונית ונעשה בו שימוש עיקרי בסינתיסייזרים. את סגנון האלקטרו פיתח המוזיקאי אפריקה במבטה, שהושפע מה-Yellow Magic Orchestra ומקרפטוורק, והשפיע על סגנון הפופ משנות ה-80 של מדונה. 

> 
> מוזיקה חדשה ומרתקת החלה להגיע אל החופים הללו. היא זכתה לכינוי 'אלקטרופופ', מכיוון שמכשירים אלקטרוניים - בעיקר סינתיסייזרים וסינדראמים - שימשו ליצירת שירי פופ. אחד מהשירים הראשונים היה "Pop Muzik" של הלהקה M. הייתה הצטברות הדרגתית של שירי אלקטרופופ ראויים, אם כי הם עדיין נשמעו בעיקר רק בדיסקוטקים של רוק. ב-1981, סוף סוף עשתה המוזיקה החדשה רעש אדיר. השיר שפרץ את הדרך היה "Don't You Want Me" של The Human League.
> 
> 
> 
> —  Anglomania: The Second British Invasion, מאת פארק פוטרבו, רולינג סטון, נובמבר 1983.
> 

### המאה ה-21

בריטני ספירס, שאלבומה, *Blackout*, הביא את ז'אנר האלקטרופופ למיינסטרים.
בשנת 2008 הוציאה בריטני ספירס את אלבום האולפן החמישי שלה, *Blackout*, ששילב אלמנטים מהז'אנר והזניק אותו לרמת המיינסטרים. ב-2009 פורסמו בתקשורת כתבות ומאמרים שהכריזו על עידן חדש של כוכבי אלקטרופופ שונים, ואכן נרשמה עלייה בפופולריות של מספר אמני אלקטרופופ. בסקר "Sound of 2009" מטעם ה-BBC, עשרה מתוך 15 האמנים המובילים שנמנו היו מז'אנר האלקטרופופ. בשנת 2008 זכתה הזמרת האמריקאית ליידי גאגא להצלחה מסחרית גדולה עם אלבום הבכורה שלה, *The Fame*, השייך לז'אנר. גם סצנת הקיי-פופ הפכה לנשלטת ומושפעת מאלקטרופופ, בין היתר אצל להקות כמו סופר ג'וניור, שייני,‏ f(x) וגירלז ג'נריישן.

בשנת 2019 כתב קנת וומאק כי הזמרת-יוצרת בילי אייליש "תפסה את מקומה כמלכת האלקטרופופ הנוכחית", לאחר שהוציאה את אלבומה הראשון, When We All Fall Asleep, Where Do We Go?, הכולל שירים השייכים לז'אנר.

ראו גם
------

| עיינו גם בפורטל: |
| --- |
|  | **פורטל פופ** |

* דאנס-פופ
* וייפורווייב

לקריאה נוספת
------------

* Jones, Hollin (2006). *Music Projects with Propellerhead Reason: Grooves, Beats and Styles from Trip Hop to Techno*. PC Publishing. ISBN 978-1-870775-14-4.

קישורים חיצוניים
----------------

ויקישיתוף מדיה וקבצים בנושא **אלקטרופופ** בוויקישיתוף

הערות שוליים
------------

1. ↑  Jones 2006, p. 107.
2. ↑  David Toop (במרץ 1996), "A-Z Of Electro", *The Wire*, no. 145 `{{citation}}`:  (עזרה)
3. ↑  "Anglomania: The Second British Invasion". *Rolling Stone*. נבדק ב-8 במאי 2022. `{{cite journal}}`:  (עזרה)
4. ↑  UK gaga for electro-pop, guitar bands fight back (אורכב 23.07.2009 בארכיון Wayback Machine), *The Kuwait Times*, January 28, 2009
5. ↑  Mullins, Michelle (15 בינואר 2012). "K-pop splashes into the west". *The Purdue University Calumet Chronicle*. אורכב מ-המקור ב-4 ביוני 2013. `{{cite news}}`:  (עזרה)
6. ↑  Womack, Kenneth (10 במאי 2019). "Billie Eilish is the new pop intelligentsia". *Salon*. נבדק ב-8 במאי 2022. `{{cite journal}}`:  (עזרה)

| מוזיקה אלקטרונית |
| --- |
| סוּגוֹת בולטות | IDM • EBM • אמביינט • אינדסטריאל • איטלו דיסקו • אלקטרו • אלקטרוניקה • אלקטרופופ • אסיד ג'אז • אסיד האוס • ברייק ביט • גל חדש • גליץ' • דאנס • דאבסטפ • דארקווייב • דיסקו • דראם נ' בייס • האוס • טכנו • יורודאנס • טראנס • טראנס פסיכדלי • סינת'-פופ • צ'יל-אאוט • רייב • טראנס ווקאלי • טראפ • פיוצ'ר בס |
| טכנולוגיות, כלי נגינה ותוכנות | 

|  |  |
| --- | --- |
| טכנולוגיות וכלים | מתנד • שפופרת ריק • טרנזיסטור • LFO‏ • מעבד צליל • סינתיסייזר • מערבל אותות (מיקסר) • דוגם צלילים (סמפלר) • סקוונסר (תוכנות: קיובייס • Logic Pro‏ • FL Studio • אבלטון) • עיבוד אותות ספרתי • MIDI‏ • מחשב אישי • כרטיס קול • Open Sound Control‏ • VST |
| כלי נגינה | טרמין • גיטרה חשמלית • אורגן חשמלי • מלוטרון • מקלדת אלקטרונית • פסנתר אלקטרוני • EWI‏ • תופים אלקטרוניים • מכונת תופים |

 |
| ראו גם | די ג'יי • מפיק מוזיקלי • סקראצ'ינג • מוזיק קונקרט • רוק מתקדם • מוזיקת היפ הופ |